Vorbis

A Vorbis egy szabad és nyílt hangtömörítési eljárás (kodek), amit a Xiph.org Alapítvány fejleszt. Általában az Ogg konténerrel használják, ezért gyakran nevezik – nem teljesen pontosan – Ogg Vorbisnak vagy – még kevésbé pontosan – Oggnak is.

A Vorbis – a Xiph.org többi projektjével együtt – annak hatására jött létre, hogy az MP3 formátumhoz fűződő szabadalmi jogokat birtokló Fraunhofer Intézet 1998 szeptemberében bejelentette, hogy jogdíjat fog szedni az MP3 használatáért.

A többi audioformátumhoz képest a Vorbis ifjú: a stabil v1.0-s verzió 2002. július 19-én jelent meg.

Növekvő népszerűség 
Az Ogg Vorbis formátum bizonyította népszerűségét a nyílt forráskódú közösségekben; határozottan állítják, hogy annak nagyobb pontossága és teljesen szabad volta alkalmassá teszi a körülbástyázott MP3 formátum leváltására. Bár az MP3-at az 1990-es évek közepe óta széles körben alkalmazták, egészen 2005-ig megtartotta uralkodó pozícióját a veszteséges hangtömörítési eljárások között.

A kereskedelmi szektorban számos újabb számítógépes játékban alkalmazzák a Vorbist (legjobb példák az Epic Games Unreal Tournament 2003 és az Unreal Tournament 2004, a Microsoft Halo és a Uru PC-s átirata). A Vorbist támogató hardveres lejátszók száma folyamatosan növekszik; a kompatibilis lejátszók listáját lásd lejjebb. Sok népszerű szoftveres lejátszó támogatja a Vorbis formátumot, néhány közülük külső plug-in segítségével; a kompatibilis lejátszók listáját lásd lejjebb. Az Ogg Vorbis növekvő népszerűségének másik jele az azt támogató weboldalak száma, mint például a Jamendo vagy a Mindawn, és néhány nemzeti rádióállomás, mint a Radio France és a CBC Radio, melyek a Vorbis streamek (adatfolyamok) adását is támogatják.

Műszaki adatok

Hardver- és szoftvertámogatottság

Hardver 
Egyre több hordozható lejátszó és asztali „DVD” lejátszó képes a Vorbis kódolású zenék lejátszására.

Szoftver 
 A népszerű Ubuntu Linux Amerikában ezt az eljárást használja
 A Spotify e formátumban streameli a zenét

Lejátszás 
Az Ogg Vorbis többek között az alábbi lejátszókkal hallgatható:
 XMMS (Unix-szerű rendszerekhez, GPL szabad licence, régi neve X11amp)
 KMPlayer Windows, Linux
 zinf (Linux és Windows, GPL, régi neve FreeAmp)
 Winamp (Windows, freeware de nem szabad software)
 JOrbis (tiszta Java, LGPL licenc)
 foobar2000 (Windows, freeware, jó minőségű lejátszás)
 GStreamer (Unix-szerű rendszerekhez, GPL)
 JetAudio (freeware médialejátszó)
 VLC media player (médialejátszó)

Előállítás 
A Vorbis előállítható a Xiph.org saját eszközeivel. Emellett számos program támogatja, például:
 Linux, *BSD és Unix platformok:
 Ogg Vorbis tools: oggenc (általában része a disztribúcióknak, portoknak)
 Linux, MacOSX, Windows:
 Audacity 
 Steinberg Cubase, Nuendo 
 Linux (Wine), Windows:
 dBpowerAMP Music Converter

Kapcsolódó szócikkek 
 Ogg bitstream formátum
 Speex, beszédkodek
 FLAC, veszteségmentes audiokodek
 Theora, videokodek
 Tarkin, videokodek

Források 
 The Xiph.org Foundation
 The Ogg Vorbis site
 Listening test of Vorbis vs. MP3, RealAudio, WMA, etc.
 Vorbis FAQ
 Vorbis Documentation
 Xiph's Wiki entry for Vorbis, including portable player support info.
 BBC Vorbis testing page 
 RealNetworks press release regarding Vorbis support
 foobar2000 player
 Description of the modified discrete cosine transform
 Ogg-Vorbis DirectShow filter and codec 
 Interview with Christopher Montgomery (developer) on slashdot.org

Audiokodekek
Hangtömörítési algoritmusok
Szabad szoftverek